Zápisnica

zo zasadania výboru Urbárskeho spolumajiteľstva Fačkov, pozemkového spoločenstva zo dňa 2.2.2025
PROGRAM

1. Zahájenie
2. Informovanie o činnosti na lesných pozemkoch
3. Nezrovnalosti po ťažbe v Bielikovom brehu
4. Výberové konanie na ťažbu dreva
5. Príprava valného zhromaždenia
6. Pošta 
7. Stav financií
8. Rôzne

9. Záver

Prítomní: 

výbor: Panák Jozef, Bielik Vlastimil, Klinec Miroslav, Záň Pavol, Čerňanec Miroslav, Fodrek Vladimír, Hollý Cyril
dozorná rada: Bukovec Ján, Ďuriš Vladimír, Balvan Ladislav
hostia:  Miroslav Rybárik
2. Informovanie o činnosti na lesných pozemkoch
ťažbová činnosť:

· 12039 m3 naplánované v LHP, spolu 12669 m3

· vlani sa vyťažilo 889 m3 hospodárskych lesov, z toho 257 m3 kalamitná ťažba

· 8420 m3 sa vyťažilo doteraz za obdobie od r. 2017 m3, z toho kalamita 1400 m3 

· zostáva vyťažiť do konca LHP 4249 m3

plán na rok 2025: 

· 250 m3 ihličnatej hmoty, 550 m3 listnatej hmoty

Pestovná činnosť: 

· v minulom roku sa vysadilo 3,2 ha plôch, na rok 2025 je naplánovaných 5 ha plôch
Požiadavka na samovýrobu: 

požiadavka na samovýrobu:  žiadna

3. Nezrovnalosti po ťažbe v Bielikovom brehu
· Vlastimil Bielik informoval, že pracuje na oprave grafiky a po konzultácii s pracovníčkou katastra v priebehu mesiaca február, žiadosť posunie na katastrálny úrad v Žiline

· predseda spoločenstva informoval, že stretnutie s vlastníkom sa nekonalo, nakoľko sa tento na dohodnuté stretnutie nedostavil 

· podľa číselníka vyťaženej hmoty sa vyčíslila hodnota dvoch zrezaných stromov na sumu 200 €

· vlastníkovi sa telefonicky vysvetlilo, že časť poškodeného altánku sa nachádza na pozemku, ktorý nie je v jeho vlastníctve; vlastník sa vyjadril, že sa rozhodne ako ďalej postupovať a telefonicky o tomto bude informovať predsedu spoločenstva
4. Výberové konanie na ťažbu dreva
· výbor spoločenstva pripravil podklady pre výberové konanie na činnosť v lesných porastoch v roku 2025

· podmienkou pre prihlásenie sa pri ďalších výberových konaniach bude, aby každý, kto sa konania zúčastní, mal splnené povinnosti voči urbárskemu spolumajiteľstvu

· vo výberovom konaní treba uviesť aj termín ukončenia prác

5. Príprava valného zhromaždenia
· navrhnutý termín valného zhromaždenia 23.3.2025 so začiatkom o 13,00 hod bol výborom schválený s programom, ktorý je prílohou zápisnice

6. Pošta
· na výbor spoločenstva prišla žiadosť z Katolíckej spojenej školy v Rajci o dotáciu na organizáciu školského plesu dňa 1.3.2025; urbársky výbor odsúhlasil pre tento účel sumu 100 €, ktorá bude uhradená v hotovosti z pokladne urbárskeho spoločenstva

7. Rôzne
· Ladislav Balvan pripraví na najbližšiu schôdzu spoločenstva návrh rozpočtu na rok 2025

· tajomník navrhol opravu cesty na Ligasov laz, nakoľko je vymytá a nezjazdná; výbor s návrhom súhlasí, spôsob opravy sa upresní dodatočne v súčinnosti so SVPaLP Fačkov
8. Stav financií
 pokladňa:          620,00 €

   účet:      61860,33 €   

Vo Fačkove 2.2.2025  



                  Vlastimil BIELIK







                           tajomník spoločenstva
URBÁRSKE SPOLUMAJITEĽSTVO FAČKOV, pozemkové spoločenstvo, Fačkov 56
DIČ: 2020638730, IČO: 00625370 ,  urbariat.fackov@gmail.com
 -----------------------------------------------------------------------------------------------------------------------
Výkonný výbor Urbárskeho spolumajiteľstva Fačkov, pozemkového spoločenstva  na základe zápisnice zo schôdze konanej dňa 2.2.2025 Vás týmto srdečne pozýva na riadne valné zhromaždenie (ďalej len „VZ“), ktoré sa uskutoční dňa 23. marca 2025 (Nedeľa) o 13,00 hodine v kultúrnom dome vo Fačkove.
Prezentácia: 12,15 – 13,00 hod
Program valného zhromaždenia:

1. Zahájenie 

2. Návrh a schválenie programu VZ, určenie zapisovateľa, mandátovej a návrhovej komisie a overovateľov zápisnice

3. Správa mandátovej komisie o účasti na VZ
4. Kontrola uznesení z predchádzajúceho VZ
5. Správa o činnosti urbárskeho spolumajiteľstva

6. Správa OLH o činnosti na lesných pozemkoch v roku 2024 a plán činnosti pre rok 2025
7. Správa o hospodárení urbárskeho spolumajiteľstva za rok 2024 
8. Správa predsedu dozornej rady urbárskeho spolumajiteľstva 

9. Schválenie rozdelenia dividend
10. Cena palivového dreva na rok 2025
11. Diskusia

12. Návrh a schválenie uznesenia

13. Rozdelenie dividend

14. Ukončenie

Ak sa nemôžete VALNÉHO ZHROMAŽDENIA osobne zúčastniť, vyplňte ,prosím, formulár splnomocnenia a týmto poverte Vašu blízku osobu na zastupovanie.
      predseda spoločenstva   

             Jozef PANÁK
